text: दिल्ली के तालकटोरा स्टेडियम में आयोजित कार्यक्रम को संबोधित करते हुए कांग्रेस अध्यक्ष राहुल गांधी ने मोदी को उन्हीं के बयान से घेरा. कांग्रेस अध्यक्ष ने अपने भाषण की शुरुआत प्रधानमंत्री नरेंद्र मोदी की किताब ‘कर्मयोगी-नरेंद्र मोदी’ के शब्दों से की. राहुल ने निशाना साधते हुए नरेंद्र मोदी की बात को ही रख दिया, जिसमें मोदी ने कहा था, “जो टॉयलेट को साफ करता है, जो गंदगी उठाता है. उसका क्या अध्यात्म नहीं होता, जो वाल्मिकी समाज करता है. वाल्मिकी समाज का व्यक्ति ये काम अपने पेट को भरने के लिए नहीं करता है, मगर वो ये काम इसलिए करता है क्योंकि वह ये काम अध्यात्म के लिए करता है. उसके माता-पिता आसानी से ये काम छोड़ सकते थे, लेकिन उन्होंने नहीं छोड़ा.”